Styret i RIO har besluttet å melde organisasjonen ut av Actis. Bakgrunn for utmeldelsen er at vi opplever for stor politisk avstand mellom Actis og RIO. Dette har blitt tydelig i spørsmålet om avkriminalisering og rusreform, og hvilke hensyn vi vekter tyngst. Spørsmålet om straff og sanksjoner av rusbrukere er av prinsipielt viktig betydning for RIO, og vi ser ikke for oss hvordan vi skal være representert i Actis i denne saken.

Vi har gjennom vår tid som medlemsorganisasjon i Actis samarbeidet godt om politiske saker, som for eksempel krav om bedre ettervern til ruspasienter. Vi håper på fortsatt samarbeid med Actis i spørsmål der vi har sammenfallende interesser og syn.